ଅର୍ଧ ନାରୀଶ୍ୱର ଅଷ୍ଟକମ

ଚାଂପେୟଗୌରାର୍ଧଶରୀରକାୟୈ
କର୍ପୂରଗୌରାର୍ଧଶରୀରକାୟ |
ଧମ୍ମିଲ୍ଲକାୟୈ ଚ ଜଟାଧରାୟ
ନମଃ ଶିଵାୟୈ ଚ ନମଃ ଶିଵାୟ || 1 ||

କସ୍ତୂରିକାକୁଂକୁମଚର୍ଚିତାୟୈ
ଚିତାରଜଃପୁଞ୍ଜ ଵିଚର୍ଚିତାୟ |
କୃତସ୍ମରାୟୈ ଵିକୃତସ୍ମରାୟ
ନମଃ ଶିଵାୟୈ ଚ ନମଃ ଶିଵାୟ || 2 ||

ଝଣତ୍କ୍ଵଣତ୍କଂକଣନୂପୁରାୟୈ
ପାଦାବ୍ଜରାଜତ୍ଫଣିନୂପୁରାୟ |
ହେମାଂଗଦାୟୈ ଭୁଜଗାଂଗଦାୟ
ନମଃ ଶିଵାୟୈ ଚ ନମଃ ଶିଵାୟ || 3 ||

ଵିଶାଲନୀଲୋତ୍ପଲଲୋଚନାୟୈ
ଵିକାସିପଂକେରୁହଲୋଚନାୟ |
ସମେକ୍ଷଣାୟୈ ଵିଷମେକ୍ଷଣାୟ
ନମଃ ଶିଵାୟୈ ଚ ନମଃ ଶିଵାୟ || 4 ||

ମଂଦାରମାଲାକଲିତାଲକାୟୈ
କପାଲମାଲାଂକିତକଂଧରାୟ |
ଦିଵ୍ୟାଂବରାୟୈ ଚ ଦିଗଂବରାୟ
ନମଃ ଶିଵାୟୈ ଚ ନମଃ ଶିଵାୟ || 5 ||

ଅଂଭୋଧରଶ୍ୟାମଲକୁନ୍ତଲାୟୈ
ତଟିତ୍ପ୍ରଭାତାମ୍ରଜଟାଧରାୟ |
ନିରୀଶ୍ଵରାୟୈ ନିଖିଲେଶ୍ଵରାୟ
ନମଃ ଶିଵାୟୈ ଚ ନମଃ ଶିଵାୟ || 6 ||

ପ୍ରପଂଚସୃଷ୍ଟ୍ୟୁନ୍ମୁଖଲାସ୍ୟକାୟୈ
ସମସ୍ତସଂହାରକତାଂଡଵାୟ |
ଜଗଜ୍ଜନନ୍ୟୈ ଜଗଦେକପିତ୍ରେ
ନମଃ ଶିଵାୟୈ ଚ ନମଃ ଶିଵାୟ || 7 ||

ପ୍ରଦୀପ୍ତରତ୍ନୋଜ୍ଜ୍ଵଲକୁଂଡଲାୟୈ
ସ୍ଫୁରନ୍ମହାପନ୍ନଗଭୂଷଣାୟ |
ଶିଵାନ୍ଵିତାୟୈ ଚ ଶିଵାନ୍ଵିତାୟ
ନମଃ ଶିଵାୟୈ ଚ ନମଃ ଶିଵାୟ || 8 ||

ଏତତ୍ପଠେଦଷ୍ଟକମିଷ୍ଟଦଂ ୟୋ
ଭକ୍ତ୍ୟା ସ ମାନ୍ୟୋ ଭୁଵି ଦୀର୍ଘଜୀଵୀ |
ପ୍ରାପ୍ନୋତି ସୌଭାଗ୍ୟମନନ୍ତକାଲଂ
ଭୂୟାତ୍ସଦା ତସ୍ୟ ସମସ୍ତସିଦ୍ଧିଃ ||

Web Url: http://www.vignanam.org/veda/ardha-naareeswara-ashtakam-oriya.html